Tundraarve

Tundraarve (Cerastium arcticum) er en flerårig urt som hører til nellikfamilien. Den kan bli opp til 20 cm høy. 

Tundraarve har en amfiatlantisk utbredelse; det vil si at den finnes i nordlige strøk på begge sider av Atlanterhavet. Arten er utbredt fra Banksøya i Canada over Grønland, Jan Mayen, Bjørnøya og Svalbard til Novaja Semlja. 

Johan Lange beskrev Cerastium arcticum i 1880 fra et grønlandsk eksemplar. I 1860 beskrev H.C. Watson Cerastium nigrescens fra Shetland. Den ble tidligere regnet som samme art som tundraarve, og det vitenskapelige navnet C. arcticum ble brukt i vid betydning. Det er nå vist ved hjelp av molekylærgenetikk og morfologi at det dreier seg om to ulike arter. Ifølge Artsdatabanken er det snøarve (C. nigrescens) som forekommer på det norske fastlandet, mens tundraarve (C. arcticum) er utbredt i Arktis.

 Referanser 

 Eksterne lenker 
miniatyr|venstre|Nærbilde av blomsten

 Svalbards flora - Snøarve (Cerastium arcticum Lange coll.)

Kategori:Nellikfamilien
Kategori:Svalbards flora
Kategori:Grønlands flora
Kategori:Jan Mayens flora